**НЧ „ХРИСТО БОТЕВ - 1898“, СЕЛО РУЖИНЦИ, ОБЛАСТ ВИДИН**

**–––––––––––––––––––––––––––––––––––––––––––––––––––––––––––––––**

**УСТАВ**

**НА НЧ „ХРИСТО БОТЕВ - 1898“, СЕЛО РУЖИНЦИ, ОБЛАСТ ВИДИН**

*Приет на общо събрание, състояло се в с. Ружинци, област Видин на 14.04.2010 г., изменен с решение на Общото събрание взето на 03.08.2020 г..*

**ГЛАВА І**

**ОБЩИ ПОЛОЖЕНИЯ**

**Статут**

Чл. 1. (1) Читалището е юридическо лице с нестопанска цел, учредено съгласно разпоредбите на Закона за народните читалища, Устава и Решението на учредителното събрание.

(2) Читалището е традиционно самоуправляващо се българско културно-просветно сдружение в село Ружинци. В неговата дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

(3) Читалището може да открива клонове в села, в които няма други читалища.

**Наименование**

Чл. 2. (1) Наименованието на читалището е Народно читалище „Христо Ботев - 1898“

(2) Наименованието на читалището, заедно с указание за седалището, адреса, съда, където е регистрирано читалището и номера на съдебната регистрация и БУЛСТАТ, трябва да бъдат посочени в документите от кореспонденцията на читалището.

**Седалище и адрес на управление**

Чл. 3. Седалището и адресът на читалището са: село Ружинци, община Ружинци, област Видин, ул. „Георги Димитров“ №33.

**Срок**

Чл. 4. Читалището не е ограничено със срок или друго прекратително условие.

**Определяне на дейността**

Чл. 5. (1) Читалището осъществява дейност в обществена полза, изразяваща се в:

1. уреждане и поддържане на библиотеки, читални, фото-, фоно-, филмо и видеотеки, както и създаване и поддържане на електронни информационни мрежи;
2. развиване и подпомагане на любителското художествено творчество;
3. организиране на школи, кръжоци, курсове, клубове, кино и видеопоказ, празненства, концерти, чествания и младежки дейности;
4. събиране и разпространение на знания за родния край;
5. създаване и съхраняване на музейни колекции, съгласно Закона за културното наследство;
6. предоставяне на компютърни и интернет услуги;
7. извършване и на допълнителни стопански дейности, свързани с предмета на основната им дейност, в съответствие с действащото законодателство, като използват приходите от нея за постигане на определените в устава им цели.

(2) Читалището не разпределя печалба.

(3) Читалището няма право да предоставя собствено или ползвано от него имущество възмездно или безвъзмездно:

1. за хазартни игри и нощни заведения;

2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

3. за постоянно ползване от политически партии и организации;

4. на председателя, секретаря, членовете на настоятелството и проверителната комисия и на членовете на техните семейства.

(4) Читалището може да се сдружава за постигане на своите цели, за провеждане на съвместни дейности и инициативи при условията и реда на Закона за народните читалища, като читалищните сдружения нямат право да управляват и да се разпореждат с имуществото на народните читалища, които са техни членове.

**Основни цели на сдружението**

Чл. 6. Основни цели на читалището са:

1. развитие и обогатяване на културния живот, социалната и образователната дейност в населеното място;

2. запазване на обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5. осигуряване на достъп до информация.

**ГЛАВА ІІ**

**ЧЛЕНСТВО**

**Членски права и задължения**

Чл. 8. (1) Членуването в читалището е доброволно. Членовете могат да бъдат физически и юридически лица.

(2) Членовете на читалището са индивидуални, колективни и почетни.

1. Индивидуалните членове са български граждани. Те биват действителни и спомагателни;

а/ действителни членове са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани;

б/ спомагателните членове са лица до 18 години, които нямат право да избират и да бъдат избирани; те нямат право на съвещателен глас

2. Колективните членове съдействат за осъществяване целите на читалищата, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат:

а/ професионални организации;

б/стопански организации;

в/търговски дружества;

г/кооперации и сдружения;

д/ културно-просветни и любителски клубове и творчески колективи.

3. Почетните членове могат да бъдат български и чуждестранни граждани с изключителни заслуги за читалището, които също имат право на глас в общото събрание.

Чл. 9. Всеки член на читалището има право:

1. Да участва в дейността на читалището и в работата на Общото събрание;
2. Да бъде избиран в неговите органи на управление;
3. Да осъществява контрол върху работата на читалището и органите на управление;
4. Да бъде информиран за дейността на читалището;
5. Да се ползува от имуществото на читалището и от резултатите от дейността му.

Чл. 10. Всеки член на читалището е длъжен:

1. Да внася ежегодно членския си внос;
2. Да спазва Устава на читалището и да работи за постигане на неговите цели;
3. Да работи за увеличаване на имуществото на читалището и издигане на неговия обществен авторитет.

Чл. 11. Членските права и задължения са непрехвърлими и не преминават върху други лица в случай на смърт или прекратяване на членство.

**Придобиване на членство**

Чл. 12. Членовете на читалището се приемат от Общото събрание. Кандидатите отправят писмена молба до Настоятелството, което разглежда молбата и внася кандидатурата в Общото събрание. Приемането на членовете става с явно гласуване и обикновено мнозинство.

Чл. 13. (1) Членството се прекратява:

1. с едностранно волеизявление до настоятелството;
2. поради смърт на съответния член или поставянето му под пълно запрещение;
3. с изключване;
4. с прекратяването на юридическото лице /читалището/;

(2) Решение за изключване се взема от Общото събрание, по предложение на Настоятелството на Читалището при наличието на виновно поведение, което прави по-нататъшното членство несъвместимо.

(3) Отпадането на членство е налице, когато има системно невнасяне на членски внос и неучастие в дейността на читалището. Отпадането са констатира от Настоятелството по документи и с надлежно решение на общото събрание, с което се прекратява членството.

**ГЛАВА ІІІ**

**ИМУЩЕСТВО**

**Имущество**

Чл. 14. Имуществото на читалището се състои от правото на собственост и от други вещни права, вземания, ценни книжа, други права и задължения.

**Източници на средства за читалището**

Чл. 15. (1) Читалището набира средства от следните източници:

а/ Членски внос, като всички членове на читалището са длъжни да правят имуществени вноски под формата на членски внос. Членският внос е в размер на 2.00 лева и се заплаща всяка година. Срокът за внасянето на членския внос е до края на текущата година;

б/ Културно-просветна и информационна дейност;

в/ Субсидия от държавния и общинските бюджети;

г/ Наеми от движимо и недвижимо имущество;

д/ Дарения и завещания;

е/ Други приходи.

(2) Читалището не може да отчуждава недвижими вещи и да учредява ипотека върху тях, а движимите вещи могат да бъдат отчуждавани, залагани, бракувани или заменени с по-доброкачествени само по решение на настоятелството.

(3) Недвижимото и движимо имущество, собственост на читалището, както и приходите от него не подлежат на принудително изпълнение освен за вземания, произтичащи от трудови правоотношения.

(4) Сдружението в лицето на Настоятелството може да получава дарения от физически и юридически лица и да сключва договори за спонсорство, като същите се отразяват в специално оформена книга за това.

**ГЛАВА ІV**

**УПРАВЛЕНИЕ**

**Органи на сдружението**

Чл.17. Органите на читалището са общото събрание, настоятелството и проверителната комисия.

**Състав на Общото събрание**

Чл.18. Върховен орган на читалището е Общото събрание. То се състои от всички членове на читалището, имащи право на глас.

**Компетентност на Общото събрание**

Чл.19. (1) Общото събрание:

1. Изменя и допълва Устава на читалището;
2. Избира и освобождава членовете на настоятелството, проверителната комисия и председателя;
3. Приема вътрешни актове, необходими за организацията на дейността на читалището;
4. Приема и изключва членове на читалището;
5. Определя основни насоки на дейността на читалището;
6. Взема решение за членуване или за прекратяване на членство в читалищно сдружение;
7. Приема бюджета на читалището;
8. Приема годишния отчет до 30 март на следващата година;
9. Определя размера на членския внос;
10. Отменя решения на органите на читалището;
11. Взема решения за откриване на клонове на читалището след съгласуване с общината;
12. Взема решение за прекратяване на читалището;
13. Взема решение за отнасяне до съда на незаконосъобразни действия на ръководството или отделни читалищни членове;

(2) Решенията на общото събрание са задължителни за другите органи на читалището.

**Свикване и провеждане на общо събрание**

Чл. 20. (1) Редовно общо събрание се свиква от настоятелството най-малко веднъж годишно.

(2) Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас.

(3) При отказ на настоятелството да свика извънредно общо събрание, до 15 дни от постъпване на искането, проверителната комисия или една трета от членовете на читалището с право на глас могат да свикат извънредно общо събрание от свое име.

(4) Свикването се извършва чрез покана.

(5) Поканата съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в общината, където е дейността на читалището, трябва да бъде залепена покана за събранието.

**Право на сведение**

Чл. 22. (1) Писмените материали, свързани с дневния ред на Общото събрание, трябва да бъдат предоставени на разположение на членовете в седалището на читалището най-късно до датата на публикуване или изпращане на поканата за свикване на Общото събрание. При поискване те се представят на всеки член безплатно.

**Списък на присъстващите**

Чл. 23. (1) На заседанието на Общото събрание се изготвя списък на присъстващите членове или техните представители. Членовете и представителите удостоверяват присъствието си с подпис и се легитимират. Списъкът се заверява от председателя и секретаря на Общото събрание.

(2) В списъка по предходната алинея се включват членовете, които са заявили за своето присъствие до момента на провеждане на първото гласуване след установяването на наличие на кворум.

**Кворум**

Чл. 24. (1) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по малко от една трета от членовете при редовно общо събрание и не по-малко от половината плюс един от членовете при извънредно общо събрание.

(2) Решенията по чл. 19, ал.1, т.1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

**Право на глас**

Чл. 25. Всеки член има право на едни глас.

**Конфликт на интереси**

Чл. 26. Член или негов представител не може да участва в гласуването за:

1. Предявяване на искове срещу него;
2. Предприемане на действия или отказ от действия за осъществяване на отговорността му към читалището.
3. При решаване на въпроси, отнасящи се до него, неговата съпруга или роднини по права линия – без ограничения, по съребрена линия – до четвърта степен, или по сватовство – до втора степен включително.

Чл. 27. (1) Общото събрание не може да приема решения, засягащи въпроси, които не са били публикувани в поканата, освен когато всички членове присъстват или са представени на събранието и никой не възразява повдигнатите въпроси да бъдат обсъждани.

(2) Решенията на Общото събрание влизат в сила незабавно, освен ако действието им не бъде отложено във връзка с действаща нормативна уредба.

**Протокол**

Чл. 28. (1) За заседанието на Общото събрание се води протокол в специална книга. Протоколът се води според изискванията на закона.

(2) Протоколът на Общото събрание се подписва от председателя и секретаря на събранието. Към протоколите се прилага списък на присъстващите и документи, свързани със свикването на Общото събрание.

(3) Всеки член, присъствал на Общото събрание, има право да изисква и да следи за точното записване на решенията в протокола.

**Настоятелство**

Чл. 29. (1) Изпълнителен орган на читалището е Настоятелството.

(2) Членовете на Настоятелството се избират от Общото събрание за срок до 3 (три) години;

(3) ***(Изм. с решение на Общото събрание на 03.08.2020 г.)*** Настоятелството се състои от петима членове, които са членове на читалището;

(4) Членовете на Настоятелството могат да бъдат преизбирани без ограничения.

Чл. 30. (1) Членовете на настоятелството трябва да:

1. Имат постоянно местоживеене в страната;
2. Не са осъждани на лишаване от свобода за умишлено престъпление от общ характер.

**Права и задължения на Настоятелството**

Чл. 31. (1) Членовете на Настоятелството имат еднакви права и задължения независимо от вътрешното разпределение на функциите между членовете и решенията, с които се предоставя право на управление на изпълнителните членове.

(2) Членовете на настоятелството са длъжни да изпълняват задълженията си в интерес на читалището и да пазят тайните на читалището и след като престанат да бъдат негови членове.

(3) Настоятелството приема правила за работата си.

(4) Настоятелството се събира на редовни заседания най-малко веднъж на три месеца, за да обсъди състоянието и развитието на читалището.

(5) Всеки член на настоятелството може да поиска от председателя да свика заседание за обсъждане на отделни въпроси.

(6) Настоятелството осигурява стопанисването и опазването на имуществото на читалището.

(7) Настоятелството свиква общото събрание.

(8) Настоятелството назначава секретаря на читалището и утвърждава длъжностната му характеристика.

(9) Настоятелството приема организационно-управленската структура, реда за назначаване и освобождаване на персонала, правилата за работната заплата и други вътрешни правила на читалището.

(10) Настоятелството взема решения за придобиване, отчуждаване и обременяване на недвижими имоти и учредяване на вещни права върху тях, както и отдаването им под наем за срок над една година.

(11) Настоятелството определя реда и организира извършването на дейността на читалището

(12) Настоятелството подготвя и внася в общото събрание отчета за дейността на читалището

(13) Настоятелството подготвя и внася в общото събрание проект за бюджет на читалището и утвърждава щата му.

(14) Настоятелството осигурява изпълнението на решенията на Общото събрание.

(15) Настоятелството обсъжда и решава всички други въпроси, освен тези, които са от компетентността на Общото събрание.

**Кворум и мнозинство**

Чл. 32. (1) Решения се взимат с мнозинство повече от половината на членовете си.

(2) Настоятелството може да взема решения и неприсъствено, ако всички членове са уведомени писмено за този начин на гласуване и никой не се е противопоставил. Присъстващо е и лице, с което има двустранна телефонна или друга връзка, гарантираща установяването на самоличността му и позволяваща участието му в обсъждането и вземането на решения.Гласуването на този член се удостоверява в протокола от председателстващия заседанието.

(3) Извън случаите, изрично посочени в този Устав, Настоятелството взема решение единодушно за:

1. съществена промяна на дейността на читалището;

2. съществени организационни промени;

3. дългосрочно сътрудничество от съществено значение за читалището или прекратяване на такова сътрудничество;

4. вземането на решение за предложение пред Общото събрание за създаване на клон.

Чл.33. Настоятелството е длъжно периодично да изготвя предвидената в Закона за счетоводството отчетна информация за дейността на читалището при спазване на принципите за откритост, достоверност и своевременност.

**Председател на читалището**

Чл. 34. (1) Председателя на читалището е член на настоятелството.

(2) Той се избира от общото събрание за срок до 3 години.

(3) Председателят:

1. организира дейността на читалището съобразно закона, устава и решенията на общото събрание;

2. представлява читалището;

3. свиква и ръководи заседанията на настоятелството и председателства общото събрание;

4. отчита дейността си пред настоятелството;

5. сключва и прекратява трудовите договори със служителите съобразно бюджета на читалището и въз основа решение на настоятелството.

**Секретар на читалището**

Чл. 35. (1) Секретарят на читалището:

1. организира изпълнението на решенията на настоятелството, включително решенията за изпълнението на бюджета;
2. организира текущата основна и допълнителна дейност;
3. отговаря за работата на щатния и хоноруван персонал;
4. представлява читалището заедно и поотделно с председателя.

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Проверителна комисия**

Чл. 36. (1) Проверителната комисия се състой най-малко от трима членове.

(2) Те се избират за срок до 3 години.

(3) Членовете на проверителната комисия не могат да бъдат лица, които са в трудово правни отношения с читалището или са роднини на членовете на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

(4) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

(5) При констатирани нарушения проверителната комисия уведомява общото събрание на читалището, а при данни за извършено престъпление и органите на прокуратурата.

**Отговорност на членовете на настоятелството**

Чл. 37. (1) Членовете на Настоятелството носят солидарна отговорност за свои действия, с които увреждат интересите на читалището и дават гаранция за своето управление.

(2) Всеки от членовете на настоятелството може да бъде освободен от отговорност, ако се установи, че няма вина за настъпилите вреди.

(3) Не могат да бъдат избрани за членове на настоятелството и на проверителната комисия, и за секретари лица, които са осъждани на лишаване от свобода за умишлени престъпления от общ характер.

(4) Членовете на настоятелството, включително председателя и секретаря, подават декларации за конфликт на интереси при условията и по реда на Закона за предотвартяване и разкриване на конфликт на интереси.

**Книги на дружеството**

Чл. 38. (1) На заседанията на Общото събрание, Настоятелството и Проверителната комисия се води протокол, в който се отразяват станалите разисквания, направените предложения и заявления и взетите решения. Протоколите се удостоверяват с подписите на председателя на съответния орган и на протоколчика и се подвързват в специални книги.

(2) Читалището води книга на членовете си, в която се записват имената и адресите на всички членове, ЕГН, професията и занятието им, както и наименованието, седалището и адреса на управление, фирмено дело за съдебна регистрация и БУЛСТАТ на членовете – юридически лица.

**ГЛАВА VІ.**

**ПРЕКРАТЯВАНЕ И ЛИКВИДАЦИЯ**

**Основания за прекратяване**

Чл. 39. (1) Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;
2. имуществото му не се използва според целите и предмета на дейността на читалището;
3. е налице трайна невъзможност читалището да действа или не развива дейност за период две години. В тези случаи Министърът на културата изпраща сигнал до прокурора за констатирана липса на дейност на читалището;
4. не е учредено по законния ред;
5. е обявено в несъстоятелност.

(2) Прекратяването на читалището по решение на окръжния съд може да бъде поставено по искане на прокурора, направено самостоятелно или след подаден сигнал от Министъра на културата.

**ГЛАВА V ІІ.**

**ПРЕХОДНИ И ЗАКЛЮЧИТЕЛНИ РАЗПОРЕДБИ**

Чл. 40**.** Промени в настоящия Устав могат да бъдат извършвани по реда предвиден в него и в Закона за народните читалища.

Чл. 41. (1) Относно тълкуването или прилагането та разпоредбите на настоящия устав се прилагат разпоредбите на общото българско гражданско законодателство и разпоредбите на Закона за народните читалища.

(2) Настоящият устав е приет единодушно от всички присъствали членове на общото събрание на сдружение с нестопанска цел Народно читалище „Христо Ботев - 1898“, състояло се на 14.04.2010 г. в с. Ружинци и изменен с решение на Общото събрание от 03.08.2020 г.